sagorsarker/bangla-wikipedia huggingface dataset:
সাদা মুকুটওয়ালা ধনেশ

সাদা মুকুটওয়ালা ধনেশ ("Berenicornis comatus"), এছাড়াও যারা সাদা-ঝুটি ধনেশ বা লম্বা-ঝুটি ধনেশ নামেও পরিচিত হল একধরনের ধনেশ প্রজাতির পাখি।
এরা মনোগামী এবং বেরেনিকোরনিস গণের অন্তর্ভুক্ত, কিন্তু সাদা ঝুঁটি ধনেশ প্রজাতির এই ধনেশটি এদের গণেরই অন্তর্ভুক্ত। কিন্তু সাদা ঝুঁটি ধনেশ এই গণের অন্তর্ভুক্ত এবং সাদা মুকুটওয়ালা ধনেশ মাঝে মাঝে অ্যাসিরোস প্রজাতির অন্তর্ভুক্ত হয়।
এই প্রজাতির ধনেশদের প্রধান বিস্তার হয় মালয় উপদ্বীপ, সুমাত্রা এবং বোর্নিও প্রভৃতি দেশে।
এই প্রজাতিরা প্রধানত ঘন বর্ষণ অরণ্যে বসবাস করে। এরা প্রধানত ফল গাছ, অয়েল পাম, রাবার গাছ প্রভৃতি জায়গায় থাকতে পছন্দ করে। এরা প্রধানত বাসস্থান ক্ষতির দ্বারা বিপন্ন হয়।
সাদা মুকুটওয়ালা ধনেশ হল বড় আকারের ধনেশ। এরা লম্বায় হয় এবং এদের ওজন হয় । মহিলারা পুরুষদের থেকে আকারে ছোটো হয়। এদের পাখনা কালো ও সাদা রঙের হয়। এদের মাথা, ঘাড়, বুক এবং ল্যাজ সাদা রনহের হয়। দেহের বাকি অংশ কালো রঙের হয়। এদের সাদা রঙের ঝুঁটি থাকে। প্রধানত মাথার ওপরে খাড়া হয়ে থাকে এই ঝুঁটি। চোখ ও ঠোঁটের মধ্যে এবং গলাতে ঘন নীল চামড়া থাকে। ঠোঁটের রঙ কালো রঙের হয়, যার নিম্ন চোয়াল হলুদ রঙের হয়। অন্যান্য ধনেশদের মতোই এদের ঠোঁটের ওপরে কালো রঙের শিরস্ত্রাণ থাকে। মহিলাদের ঘাড় কালো রঙের হয় এবং বাকি অংশও কালো রঙের হয়। বিভিন্ন ধরনের ফল-মূল, সরীসৃপ, লার্ভা ইত্যাদি এরা খেতে পছন্দ করে। 
গাছের গর্তে মহিলারা দুটো ডিম পাড়ে। মহিলারা অই বাসায় ঢুকে পড়ে বাসাটাকে বন্ধ করে দেয় এবং একটা ছোট উল্লম্ব ছিদ্র রাখে যাতে পুরুষেরা তাদের খাবার খাওয়াতে পারে ওই ছিদ্র দিয়ে। মহিলারা এই বাসাটি বন্ধ করে পুরুষের দ্বারা সরবরাহ করে দেওয়া মল-মূত্র এবং কাদার দলার সাহায্যে।এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
সংখ্যাবাচক শব্দ

ভাষাতত্ত্বে গণনার উদ্দেশ্যে ব্যবহৃত পদগুলিকে সংখ্যাবাচক শব্দ বা সংখ্যাবাচক পদ বা সংখ্যাবাচক বিশেষণ বলা হয়। এই শব্দগুলি সংশ্লিষ্ট বিষয়গুলির পরিমাণ নির্দেশ করে। যেমন- এক, দুই, তিন, চার ইত্যাদি। তবে অনেক সংখ্যা বোঝাতে একাধিক সংখ্যাবাচক পদের একত্রে ব্যবহারও হয়, যেমন- একশো, পাঁচ হাজার, একচল্লিশ, দু'শো তিন, দু'হাজার চোদ্দ ইত্যাদি। পূরণবাচক সংখ্যার (প্রথম, দ্বিতীয় প্রভৃতি) সাথে এই শব্দগুলির সরাসরি সম্পর্ক আছে।
সংখ্যাবাচক শব্দ চার প্রকার:
বলিচিহ্নিত ধনেশ

বলিচিহ্নিত ধনেশ অথবা সুন্ডা বলিচিহ্নিত ধনেশ ("Aceros corrugatus") হল একটা মাঝারি আকারের ধনেশ প্রজাতির পাখি যাদেরকে প্রধানত মালয় উপদ্বীপ, সুমাত্রা এবং বোর্নিও এই তিনটে জায়গার বিভিন্ন বনাঞ্চলে পাওয়া যায়। এদেরকে মাঝে মাঝে "রাইটিসেরোস" গণের মধ্যে ধরা হয়। এছড়াও এদেরকে অন্যান্য অনেক ধনেশদের সাথে সম্মিলিত করে "অ্যাসিরোস" গণের মধ্যে ধরা হয়।
বলিচিহ্নিত ধনেশ আপেক্ষিক ৭০ সেমি লম্বা, এবং এর খুব বড়ো একটা ঠোঁট আছে যা মস্তক পর্যন্ত গেছে এবং ওখানে মিশে গেছে। এদের পালক প্রধানত কালো হয়, চোখের চারপাশে কালো রঙের একটা রিং থাকে, এবং একটা চওড়া লেজ থাকে যার রঙ হয় সাদা রঙের। পুরুষ ও মহিলাদের ঠোঁটের ধরন আলাদা রকমের হয়। পুরুষদের কান, গাল, গলা, ঘাড়ের চারপাশে এবং বুকে উজ্জ্বল হলুদ রঙের পালক থাকে, কিন্তু মহিলাদের ক্ষেত্রে তা কালো রঙের হয়, শুধুমাত্র নীল রঙের গলাকে ছেড়ে। পুরুষদের ঠোঁট হলুদ রঙের হয় এবং নিচের দিকের রঙ হয় লাল এবং শিরস্ত্রাণও লাল রঙের হয়, এদের নিচের চোয়ালে বাদামি রঙের একটা আবছা আভা থাকে। মহিলাদের ক্ষেত্রে ঠোঁট এবং শিরস্ত্রাণ প্রায় পুরোটাই হলুদ রঙের হয়।
এরা প্রধানত বনে জঙ্গলে থাকতে পছন্দ করে এবং ফল খেতেই এরা বেশি ভালোবাসে, যেমন ডুমুর, এছাড়াও এরা ছোটো ছোটো প্রাণী যেমন ব্যাঙ এবং বিভিন্ন কীট খায়। বলিচিহ্নিত ধনেশ জল পান করে না কিন্তু প্রয়োজনীয় জল পায় তাদের খাদ্য থেকেই। তাদের ডাক কর্কশ "ক্যাক-ক্যাক" ডাক অথবা গভীর "রো-রো" ডাক যা প্রধানত মাইলের থেকেও বেশি দূর থেকে শোনা যায়।
এই পাখিগুলো প্রধানত মনোগ্যামী এবং সারা জীবন জোড়ায় থাকে। তারা প্রধানত গাছের গর্ত খোঁজে বাসা বাঁধার জন্য এবং মহিলারা তাদের বাসায় ঢোকার জায়গা কাদা এবং মল দিয়ে আটকে দেয়, এদের বাসায় একটাই ছোটো ছিদ্র থাকে মহিলা এবং বাচ্চাদের বাইরে আনার জন্য। কিন্তু তারা প্রধানত পুরুষ ধনেশদের দ্বারাই খাদ্য পায়। কয়েক মাস পরে তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
মাইন্ডানাও বলিচিহ্নিত ধনেশ

মাইন্ডানাও বলিচিহ্নিত ধনেশ ("Aceros leucocephalus"), হল ধনেশ প্রজাতির পাখি যারা প্রধানত বিউসেরোটিডি পরিবারের অন্তর্ভুক্ত।
এরা প্রধানত একগামী পাখি এবং এরা আর্দ্র বনভূমিতে থাকতে পছন্দ করে। ফিলিপাইন দ্বীপপুঞ্জের মিন্ডানাও, দিনাঘাত দ্বীপপুঞ্জ এবং ক্যামিগুইন সুর প্রভৃতি জায়গায় বিভিন্ন জঙ্গলে এদের দেখতে পাওয়া যায়। এদেরকে আগে রুফুয়স মাথাযুক্ত ধনেশদের উপজাতি বলে মানা হত কিন্তু এরা ওদের থেকে দেখতে একটু হলেও আলাদা হয়। কারণ এই ধনেশদের মহিলা এবং পুরুষ উভয়েরই কমলা-লাল রঙের গলা আছে এবং পিয়ারী-চাক্ষুষ চামড়া আছে যা ওই প্রজাতির ধনেশদের নেই।
শিকার এবং বাসস্থান ক্ষতির দ্বারা এরা বিপন্ন প্রজাতির মধ্যে পরে।
লেজলি জেন

লেজলি জেন (জন্ম: ফেব্রুয়ারি ১৯, ১৯৭৪) হলেন একজন আমেরিকান পর্নোগ্রাফিক অভিনেত্রী।
জেন চার্লেস্টন সাউথ ক্যারোলিনাতে জন্মগ্রহণ করেছিলেন এবং তিনি মূলত চেরোকি এবং আইরিশ বংশোদ্ভূত। পর্নোগ্রাফির জগতে প্রবেশের আগে তিনি ওয়েস্টিন হোটেল এর ম্যানেজার ছিলেন। তার স্বামী পর্নোগ্রাফি অভিনেতা ট্রেভর জেন, একটি ব্যক্তিগত স্টুডিওর মালিক এবং তিনি লেজলি জেনকে সাহায্য করেছিলেন একজন ব্যক্তিগত ট্রেনার হতে।
২০০১ সালে তিনি যৌনশিল্পের জগতে প্রবেশ করেন। আগে তিনি স্ট্রিপ ক্লাবে নাচতেন। এখানেই তিনি একজন পর্নোগ্রাফিক অভিনেত্রীর সাথে দেখা করেন এবং তিনিই তাকে পর্ন করবার জন্য উৎসাহিত করেছিলেন। "সেরেনিটিস রোমান অর্গি" ছিল তার প্রথম পর্নোগ্রাফিক ছবি উইকেড পিকচারস এর জন্য। তার সারা ক্যারিয়ারে তিনি বিভিন্ন সময়ে বিভিন্ন খেতাবের জন্য মনোনয়ন পেয়েছেন এবং তিনি ২০০২ এ.ভি.এন পুরস্কার তিনি মনোনীত হয়েছিলেন বেস্ট নিউ স্টারলেট এর জন্য এবং চারটে এক্স.আর.সি.ও খেতাবের জন্য। ২০০৫ সালে তিনি বেস্ট সাপোর্টিং অ্যাক্ট্রেস এর জন্য এ.ভি.এন পুরস্কার পুরস্কার পেয়েছিলেন।
২০০৬ সালে তিনি অবসর নেন এবং মূল ছবি করতে শুরু করেন। ২০১০ সালে তিনি আবার পর্নোগ্রাফিক জগতে ফিরে আসেন এবং তিনি ব্রেজার এবং অন্যান্য স্টুডিওতে অভিনয় করা শুরু করেন।
রোডাসেল

রোডাসেল হল উমিয়া মিউনিসিপ্যালিটির একটি ছোট স্থান যা ভিন্ডেলালভেনের রোডান ঝর্ণার বাইরের দিকে দক্ষিণে অবস্থিত। নিকটস্থ জনসংখ্যা কেন্দ্র হল টাভেলসজো (১০ কিমি), ভিন্ডেলিন (২১ কিমি), ভান্নাস (২৬ কিমি) এবং উমিয়া (৩৮ কিমি)। রোডাসেলের জনসংখ্যা প্রায় ১০০জন। গ্রামের পাশেরদিক দিয়ে ৩৬৩ পাসেস রোড চলে গেছে। রোডাসেল ব্লোমডাল, রোডালিডেন, রোডানাস, ভাস্ট্রা ওভাররোডা, অ্যালগ্লান্ড এবং ওভাররোডা গ্রামের রোডাবিগডেন-এ অবস্থিত। রোডাসেলে একটি প্রাথমিক বিদ্যালয়, গ্যাস স্টেশন, কমিউনিটি সেন্টার, প্রাচীন দোকান, কাঠের মিস্ত্রি, ক্ষুদ্রসংখ্যক ব্যবসায়ী এবং কিছু ফার্ম আছে। রোডাসেলের ভিন্ডালালভেনের হমফোর্সেনের র্যাপেডসমূহ সাদাপানির কায়েকার্স দ্বারা মূল্য নির্ধারিত। গ্রামটি একটি জগিং এবং ক্রস-কান্ট্রি স্কি-এর পথ রয়েছে। সেখানে গ্যাস-স্টেশনের নিকটাবর্তী ইলেকট্রিক বাতিও অবস্থিত। হান্ডসজন (গ্রামটি থেকে ২ কিমি দক্ষিণে) এ স্নানের স্থান অবস্থিত। এছাড়াও স্যান্ডভিকা (সেতুটি থেকে ১ কিমি দক্ষিণে নদীর পূর্বে) তেও অবস্থিত।
রোডাসেল উমিয়া প্যারিসের মধ্যে অবস্থিত এবং উমিয়ার গ্রামীণ পৌরসভার মধ্যে এবং পরে ১৮৬২ সালে পৌর সংস্কার-এর অন্তর্ভুক্ত ছিল। ১৯৬৫ সালে এই জমি পৌরসভার অন্তর্ভুক্ত হয়, এবং যার ফলে এছাড়াও রোডাসেল, ১৯৭১ সালে উমিয়া শহরে পৌর সংস্কার হয় এবং উমিয়া একটি পৌরসভায় রূপান্তরিত হয়।
যাজকীয় পদ, রিসোর্ট ১৯৬৩ সালে প্যারিস বিচ্ছিন্নতাকামী করতে উমিয়া গ্রামীণ প্যারিশ অধিভুক্ত এবং টাভেলসজো পরিষদের অংশ হয়ে ওঠে।
রোডাবিগডেন-এর সর্বোচ্চ ও সর্বনিম্ন গড় তাপমাত্রা, এবং বার্ষিক বৃষ্টিপাত সুন্নানসজোনাস-এর পার্শ্ববর্তী গ্রামের এসএমএইচআই-এর স্টেশন নং ১৪৯১২ থেকে পাওয়া তথ্যর উপর ভিত্তি করে হিসেব করা হয়।
উমিয়া এনার্জি

উমিয়া এনার্জি সুইডেনের উমিয়া শহরের একটি শক্তি উৎপাদনকারী কোম্পানি। এটি বিদ্যুৎ সরবরাহ ছাড়াও জেলা শীতলকরণ, জেলা তাপীকরণ করে। উমেনেট নামের এক সহায়কের মাধ্যমে এটি ব্রডব্যান্ড সুবিধাও দিয়ে থাকে।
১৮৮৭ সালে একটি বিয়ের অনুষ্ঠানে লন্ডনের এক প্রকৌশলীর সাথে সুইডীয় মেয়রের কথাবার্তা হয় এবং তার পরেই এটি প্রতিষ্ঠিত হয়। প্রতিষ্ঠানটি বলেছে ২০১৮ সালের মধ্যে বিদ্যুৎ উৎপাদনের নতুন প্রযুক্তি উদ্ভাবন করে "কার্বন-ডাইঅক্সাইড মুক্ত" হিসেবে আত্মপ্রকাশ করবে।
উমিয়া এনার্জির আলিদহেমে একটি পাওয়ার প্ল্যান্ট আছে যা তাপশক্তি উৎপাদন করে বাড়িঘর থেকে শুরু করে শিল্পকারখানার বর্জ্য, বায়োমাস এবং টার্বাইন থেকে উৎপাদিত তাপ ব্যবহার করে। দাভায় এদের দ্বিতীয় অপর একটি প্ল্যান্ট রয়েছে যা কোজেনারেশন বা তাপ ও শক্তির মিশ্রণে চলে এবং এভাবেই বর্জ্য ও বায়োমাস থেকে শক্তি উৎপাদন করে। এই দুটো পাওয়ার স্টেশন ছাড়া কোম্পানি একটি হাইড্রো-ইলেকট্রিক পাওয়ার প্ল্যান্ট, একটি বায়ুকল পরিচালনা করে এবং অবশ্যই পয়োঃনিষ্কাশন বর্জ্য থেকে বিদ্যুৎ উৎপাদন করে।
বছরের কিছু মাসে উমিয়ায় সূর্যোদয় হয় সকাল ৯টায় এবং সূর্যাস্ত হয় দুপুর ২টায়। এরফলে দিনের বেশিরভাগ সময়ই সেখানে অন্ধকার থাকে। এই সমস্যা থেকে উত্তরণের জন্য ২০১২ সালে কোম্পানি লাইট থেরাপি (ফটোথেরাপি) এর অংশ হিসেবে বেশকিছু বাসস্ট্যান্ডে বাতির ব্যবস্থা করেছে যেন সীজনার এফেক্টিভ ডিজঅর্ডার এর প্রকোপ থেকে রক্ষা পাওয়া যায়। একটি সংবাদলিপি তারা জানায় যে এই বাতিগুলো সম্পূর্ণ নিরাপদ। এতে অতিবেগুনি রশ্মি ছেঁকে আনা হয় এবং এর আলো নবায়নযোগ্য উৎস থেকে উৎপাদিত হয়।
উমিয়া বিশ্ববিদ্যালয় পাঠাগার

উমিয়া বিশ্ববিদ্যালয় পাঠাগার হল সুইডেনের সাতটি পাঠাগারের একটি যেখানে আইনানুসারে সুইডেনের প্রকাশনী ("পিলিক্টবাইবলিওটেক") থেকে অন্তত একটি বই সরাসরি সরবরাহ করা যায়।
১৯৫০ সালে উমিয়ার শহরের পাঠাগারটি চালু হয়। ১৯৫১ সালে পাঠাগারটি উত্তর সুইডেনের জন্য গুরুত্ববাহী হিসেবে স্বীকৃত হয়। সুইডেনে প্রকাশিত যেকোন বইয়ের এক কপি পাঠাগারকে দেয়া হয়। ধীরে ধীরে এটি গবেষণা এবং বিশ্ববিদ্যালয়ের শিক্ষার জন্য নিজেকে সম্প্রসারিত করে তুলেছে। ১৯৬৫ সালে উমিয়া বিশ্ববিদ্যালয়ের জন্য সংস্থা তৈরি হওয়া মাত্রই একে বিশ্ববিদ্যালয়ের পাঠাগার হিসেবে স্বীকৃতি দেয়া হয়। ১৯৬৫ সালে উমিয়া বিশ্ববিদ্যালয় নির্মিত হওয়ার পরে বিশ্ববিদ্যালয় প্রাঙ্গনে নতুন একটি ভবন তৈরি হয় পাঠাগারের কাজ পরিচালনার জন্য। এরপর থেকে এটি ক্রমশ সম্প্রসারিত হয়েছে, সম্প্রতি ২০০৬ সালেও।
নরল্যান্ড বিশ্ববিদ্যালয় হাসপাতাল, উমিয়া আর্টস ক্যাম্পাস ও অরনস্কোল্ডসভিক-এ এই মূল পাঠাগারের শাখা আছে।
উমিয়া বিশ্ববিদ্যালয়

উমিয়া বিশ্ববিদ্যালয় () সুইডেনের মধ্য-উত্তর অঞ্চলের উমিয়ায় অবস্থিত একটি বিশ্ববিদ্যালয়। ১৯৬৫ সালে বিশ্ববিদ্যালয়টি প্রতিষ্ঠিত হয় এবং সুইডেনের বর্তমান সীমান্তমধ্যবর্তী পঞ্চম প্রাচীনতম বিশ্ববিদ্যালয়। ২০১২ সালে ব্রিটিশ ম্যাগাজিন "টাইমস হায়ার এডুকেশন (টিএইচই)"-এ ৫০ বছরের মধ্যে উচ্চশিক্ষার জন্য উত্তম বিশ্ববিদ্যালয়সমূহের তালিকায় এটি ২৩তম স্থান দখল করে। ২০১৩ সালে আন্তর্জাতিক গ্রাজুয়েট অন্তর্দৃষ্টি গ্রুপ আন্তর্জাতিক শিক্ষার্থীদের পছন্দের দিক দিয়ে আন্তর্জাতিক স্টুডেন্ট ব্যারোমিটারে এটি গোটা সুইডেনের মধ্যে প্রথম হয়।
২০১৩ সালে উমিয়া বিশ্ববিদ্যালয়ে স্নাতকোত্তর এবং ডক্টরেট পর্যায়ে মোট নিবন্ধিত শিক্ষার্থীসংখ্যা ৩৬,০০০ (এদের মধ্যে ১৭,০০০ শিক্ষার্থী ফুলটাইম)। এর ৪,০০০ কর্মকর্তা আছেন এবং ৩৬৫ জন অধ্যাপক।
আন্তর্জাতিকভাবে বিশ্ববিদ্যালয়টি পপুলাস বৃক্ষর জিনোম (জীবন-বিজ্ঞান) এর জন্য পরিচিত। এরা গ্লিসন সমস্যা এবং ফ্র্যাক্টালস-এর ওপর ফাংশন স্পেস (গণিত) এবং এর শিল্প-কারখানার নকশা তৈরি করে।
উমিয়া বিশ্ববিদ্যালয়ে মোট চারটি অনুষদ এবং নয়টি ক্যাম্পাস স্কুল রয়েছে। সেই সাথে স্কেলেফটিয়া ও অরনস্কোল্ডসভিক-এর শহরে অতিরিক্ত ক্যাম্পাস রয়েছে। ৫০টি বিভিন্ন গবেষণার কর্মসূচী এবং ৮০০টি আলাদা কোর্সে মোট ৩৬,০০০ শিক্ষার্থী রয়েছে।
বর্তমানে বিশ্ববিদ্যালয়টির মোট চারটি অনুষদ আছে। নিচে তাদের বর্ণাক্রমিকভাবে দেয়া হলঃ
উমিয়া বিশ্ববিদ্যালয়ের নয়টি ক্যাম্পাস স্কুল রয়েছে। নিচে তাদের বর্ণাক্রমিকভাবে দেয়া হলঃ
সম্প্রতি (২০১২) বৈশ্বিক বিশ্ববিদ্যালয়সমূহের একাডেমিক র‍্যাংকিং-এ উমিয়া বিশ্ববিদ্যালয় সারা বিশ্বের সকল বিশ্ববিদ্যালয়সমূহের মধ্যকার তালিকায় ২০১-৩০০র মধ্যে অবস্থিত ছিল এবং একই সময় কিউএস বৈশ্বিক বিশ্ববিদ্যালয় র‍্যাংকিং-এ (সর্বোপরি) বিশ্ববিদ্যালয়টি ২৯৭তম হয়।
২০১২/২০১৩ সালের টাইমস হায়ার এডুকেশন ওয়ার্ল্ড ইউনিভার্সিটি র‍্যাংকিংস ২০১২/২০১৩-তে উমিয়া বিশ্ববিদ্যালয় সকল আন্তর্জাতিক বিশ্ববিদ্যালয়সমূহের মধ্যে ২৫১-২৭৫-এর মধ্যে অবস্থিত ছিল।
নোরা স্কেনেট

নোরা স্কেনেট ("উত্তর বাতি") শিল্পী আর্নেস্ট নোর্ডিন কর্তৃক নির্মিত ভাস্কর্য। ভাস্কর্যটি সুইডেনের উমিয়ার উমিয়া বিশ্ববিদ্যালয়ে অবস্থিত।
উমিয়া বিশ্ববিদ্যালয় প্রাঙ্গণ নির্মাণের পরিকল্পনার সময়ই ১৯৬৭ সালে একটি ভাস্কর্য নির্মাণের প্রতিযোগিতা হয় এবং আর্নেস্ট নোর্ডিন সেই প্রতিযোগীতায় জয়লাভ করেন। "নোরা স্কেনেট" ১৯৬৯ সালে প্রাঙ্গণে দৃষ্টিগোচর হয় এবং ১৯৯৫ সালে বিশ্ববিদ্যালয় ড্যামের প্রকৃত স্থানে নিয়ে যাওয়া হয়, কারণ পূর্বের স্থানে শিক্ষকদের ট্রেনিং হল নির্মিত হয়েছিল।
ভাস্কর্যটি পালিশকৃত স্টেনলেস স্টিল দ্বারা নির্মিত হয়েছে। ত্রিভুজাকৃতির স্টিল নলকে ওয়েল্ড করে তির্যক মিশ্রণ তৈরি করা হয় এবং অরোরা বোরেলিস (উত্তর বাতি) কে অনুরূপ করা হয়। ভাস্কর্যটিকে বিল্ট-ইন স্পটলাইট দ্বারা হালকা করা হয়েছে।
উমিয়া বিশ্ববিদ্যালয় ভাস্কর্যটিকে মার্কেটিংয়ের অংশ হিসেবে ব্যবহার করে।
ব্যবসায় ও অর্থনীতি বিভাগ, উমিয়া বিশ্ববিদ্যালয়

ব্যবসায় ও অর্থনীতি বিভাগ, উমিয়া; ইউএসবিই, বা Handelshögskolan vid Umea Universitet, হল উত্তর সুইডেনের উমিয়া বিশ্ববিদ্যালয়ের একটি ব্যবসায় বিভাগ। বর্তমানে ইউএসবিই-তে প্রায় ২০০০ জন শিক্ষার্থী আছেন। বিভাগটি একটি ব্যাচেলর প্রোগ্রাম, চারটি অস্নাতক প্রোগ্রাম (সিভিলেকোনোমপ্রোগ্রাম), সাতটি স্নাতকোত্তর ডিগ্রী (কৌশলগত প্রজেক্ট ব্যবস্থাপনার ইরাসমাস মুন্ডুস স্নাতকোত্তর প্রোগ্রাম সহ) এবং ডক্টরেট প্রোগ্রাম।
আন্তর্জাতিক অবস্থা ব্যবসায় বিভাগের জন্য গুরুত্বপূর্ণ এবং এটি একটি অস্নাতক প্রোগ্রাম (আন্তর্জাতিক ব্যবসায় প্রোগ্রাম) এবং সকল মাস্টার প্রোগ্রাম ও ডক্টরেট প্রোগ্রাম (সম্পূর্ণ ইংরেজিতে) দিয়ে থাকে। ইউএসবিই অধিক সংখ্যক আন্তর্জাতিক ছাত্র বিনিময়ে বা ডিগ্রী ছাত্র গ্রহণ করে থাকে।
ইউএসবিই বিশ্ববিদ্যালয় প্রাঙ্গনের একেবারে মাঝে অবস্থিত যা সকল একাডেমিক শৃঙ্খলার সভা-স্থান এবং ঐতিহ্যবাহী একাডেমিক সীমানার সুযোগের সহায়তা করে। এটি ইউএসবিই-এর শিক্ষার্থীদের উমিয়া বিশ্ববিদ্যালয়ের ৩৭,০০০ শিক্ষার্থীদের জন্য সক্রিয় সুযোগ করে দেয়।
উমিয়া ব্যবসায় ও অর্থনীতি বিভাগের মোট তিনটি উপ-বিভাগ রয়েছেঃ ব্যবসায় প্রশাসন বিভাগ, অর্থনীতি বিভাগ এবং পরিসংখ্যান বিভাগ।
ইউএসবিই ক্যারিয়ার কেন্দ্র প্রাথমিকভাবে এর স্নাতকধারীদের স্নাতক ও ব্যবসায় বিশ্বর মধ্যে পরিবৃত্তি ঘটানো সুযোগ করে দেয়।
ইউএসবিই-এর সারা বিশ্বজুড়ে প্রায় ৭০টি অংশীদার বিশ্ববিদ্যালয় রয়েছে। যথাঃ
ভন আনস্কা ম্যাগাসিনেট

ভন আনস্কা ম্যাগাসিনেট উমিয়ার স্টোরগাটানের একটি বন্দর ওয়্যারহাউজ। ওয়্যারহাউজটি মূলত লেফটেন্যান্ট কর্নেল লুডউইগ অগাস্ট ভন হেডেনবার্গ কর্তৃক ১৮৮৭ সালে কাঠের শস্যাগার হিসেবে প্রতিষ্ঠিত হয়েছিল। ১৮৮৮ সালের মারাত্মক অগ্নিকাণ্ডের পরও ভবনটি টিকে ছিল। একই বছর, সওদাগর জোহান ভিক্টর ভন আন ভবনটি কিনে উমে নদীর দিকে সম্প্রসারিত করেন।
বর্তমানে ভবনটি উমিয়া এনার্জীর অন্তর্ভুক্ত যাদের প্রধান শাখা ভন আনস্কা ম্যাগাসিনেট ও গামলা ব্যাংকহাসেট-এর মধ্যে অবস্থিত। ১৯৮০ সাল থেকে ভবনটি চিহ্নিত ভবন হিসেবে স্বীকৃতি পায়।
রেস্তরাঁ ও রন্ধনশিল্প বিভাগ, উমিয়া বিশ্ববিদ্যালয়

রেস্টুরেন্ট ও রন্ধনশিল্প বিভাগ, উমিয়া বিশ্ববিদ্যালয় () হল উমিয়া বিশ্ববিদ্যালয়ের একটি অংশ।
১৯৯৬ সালে উমিয়া বিশ্ববিদ্যালয়ের রন্ধশিল্প বিভাগটি চালু হয়। ২০০২ সালে উমিয়া বিশ্ববিদ্যালয়ের রেস্টুরেন্ট এবং রন্ধনশিল্প বিভাগ শুরু হয়। সৃজনশীল রন্ধন বা রেস্টুরেন্ট আতিথেয়তার জন্য ব্যাচেলর ডিগ্রী দেয়া হয়।
প্রতিষ্ঠার পর থেকেই প্রতিষ্ঠানটি ধীরে ধীরে উন্নতি লাভ করেছে। অতিথি অধ্যাপক গার্ট ক্লোৎজে এই বিভাগের অন্যতম একজন যিনি এই বিষয়ে অত্যন্ত অভিজ্ঞ। ২০০৫ সালে সুইডেনের অন্যতম বিখ্যাত রাঁধুনী এবং রেস্তঁরার পরিচালক মার্কাস স্যামুয়েলসন এই বিভাগে উপরি অধ্যাপক হিসেবে নিযুক্ত হন। বর্তমানে ম্যাথিয়াস ডালগ্রেন অধ্যাপক হিসেবে নিযুক্ত হন। ম্যাথিয়াস হলেন সুইডেনের একমাত্র বিশ্ব-পুরস্কারজয়ী ব্যক্তিত্ব এবং দুইটি রেস্তঁরা - স্টকহোমের ডাইনিং রুম এবং খাদ্য বার-এর পরিচালক।
ডাইনোসর নবজাগরণ

ডাইনোসর নবজাগরণ বলতে ১৯৬০ এর দশক থেকে শুরু হওয়া একটি ছোট মাপের বৈপ্লবিক পরিবর্তনকে বোঝায়, যা গবেষণাক্ষেত্র ও জনমানসে ডাইনোসর-সংক্রান্ত আগ্রহের পুনঃসঞ্চার করেছিল। সমসাময়িক কয়েকটি আবিষ্কারের ফলে জানা গিয়েছিল ডাইনোসরেরা উষ্ণশোণিত এবং সক্রিয় প্রাণী। তাদের সম্পর্কে প্রচলিত পূর্ববর্তী বেশ কিছু ধারণা (যেমন- তারা অনুষ্ণশোণিত, অলস প্রকৃতির) এর ফলে আমূল পরিবর্তিত হয়ে যায়।
এই নতুন ধারণার সূত্রপাত ঘটান বিজ্ঞানী জন অস্ট্রম। তিনি প্রস্তাব দেন যে পাখিরা আসলে সেলুরোসর জাতীয় ডাইনোসরদের থেকেই বিবর্তিত হয়েছে। পাশাপাশি রবার্ট ব্যাকার এই মত পেশ করতে থাকেন যে ডাইনোসরেরা স্তন্যপায়ী ও পাখিদের মতই উষ্ণশোণিত ছিল। ব্যাকার প্রায়ই তার ধারণাগুলিকে ঊনবিংশ শতাব্দীর শেষভাগে প্রচলিত ধারণাসমূহের 'নবজাগরণ' হিসেবে বর্ণনা করতেন, আর তৎকালীন বিজ্ঞানীদ্বয় এডওয়ার্ড ড্রিংকার কোপ ও অথনিয়েল চার্লস মার্শ এর জীবাশ্ম যুদ্ধ এবং ডাইনোসর নবজাগরণের মধ্যবর্তী সময়কালকে বলতেন <nowiki>"ডাইনোসর স্থিতিশীলতা"</nowiki>।
এ কে এম আজহার উদ্দীন

এ কে এম আজহার উদ্দীন (২২ ডিসেম্বর, ১৯৩৫ - ৮ মে, ২০১৪ ) বাংলাদেশের ভাষা আন্দোলনের একজন ভাষা সংগ্রামী ও বাংলাদেশের স্বাধীনতা যুদ্ধের বীর মুক্তিযোদ্ধা।
এ কে এম আজহার উদ্দীনবরিশাল জেলার দক্ষিণ আলেকান্দাস্থ এক মুসলিম সম্ভ্রান্ত পরিবারে জন্মগ্রহণ করেন। তাদের পাঁচ ছেলে ও তিন মেয়ে। তিনি বরিশালনগরীর একে মাধ্যমিক বিদ্যালয় থেকে ম্যাট্রিক পাস করেন। ১৯৫৫ সালে বিএম কলেজ থেকে আই.এ পাস করার পর তিনি আর পড়াশোনা করেননি। ১৯৬৫ সালের ৩১শে জানুয়ারি বিয়ে করেন। তিনি জল উন্নয়ন বোর্ডের সাধারণ কর্মকতা হিসেবে চাকরি করেন।
এ. কে. স্কুলের ১০ শ্রেণীর ছাত্র অবস্থায় এ কে এম আজহার উদ্দীন ভাষা আন্দোলনের সঙ্গে যুক্ত হন। সেই সময়ে তার বয়োজ্যেষ্ঠ মোশাররফ হোসেন, আবুল হাসেম, প্রভৃতি ভাষা আন্দোলনে যোগ দিতে অনুপ্রেরণা জোগায়। ১৯৫২ সালের ২১ ফেব্রুয়ারি ঢাকায় ছাত্রদের মিছিলে গুলি হলে তিনি বিক্ষুব্ধ হয়ে ওঠেন। তিনি নিজ উদ্যোগে স্কুলছাত্রদের নিয়ে বরিশাল শহরের অশ্বিনী কুমার হলের সামনে মিছিল-সমাবেশ করেন। সেই সমাবেশে সভাপতিত্ব করেন তিনি। ২১ ফেব্রুয়ারি বরিশালের অশ্বিনী কুমার হলের সামনে প্রথম কাপড় দিয়ে শহীদ মিনার নির্মাণ করা হয়। পরে তা পুলিশ ভেঙে ফেলে।
এ কে এম আজহার উদ্দীন ১৯৫৩ সালে রাষ্ট্রভাষা আন্দোলনের পর শিশু-কিশোরদের সংগঠিত করে তিনি প্রতিষ্ঠিত করেন কিশোর মজলিশ নামে একটি সংগঠন । এই সংগঠনের কর্মীদের দিয়েই ১৯৭১ সালের মুক্তিযুদ্ধের সময় প্রশিক্ষণ ক্যাম্প ও গেরিলা বাহিনী গড়ে তুলেন। ১৯৫৯ সালে তিনি কিশোর মজলিস প্রাথমিক বিদ্যালয় এবং ১৯৭১ সালে এ.আর.এস. গার্লস স্কুল প্রতিষ্ঠা করেন।
তিনি বরিশালের দক্ষিণ আলেকান্দাস্থ বেগম তফাজ্জল হোসেন মানিক মিয়া মহিলা কলেজের অন্যতম প্রতিষ্ঠাতা।
১৯৭১ সালের ২৬ মার্চ সকালে এ কে এম আজহার উদ্দীনের নেতৃত্বে কিশোর মজলিশের সদস্যবৃন্দ ও স্থানীয় যুবকরা সবাই লাঠি সোটা, রড প্রভৃতি নিয়ে মজলিশ প্রাঙ্গণে সমবেত হন। সবাইকে একত্রে করে মিছিল সহকারে নগরীর ওয়াপদা কলোনী, মেডিকেল কলেজ হয়ে সি.এস.ডি গোডাউন পর্যন্ত যান। পাকিস্তান সৈন্যবাহীর নৌ-পথে আসা কোন জাহাজ যাতে জেটিতে ভিড়তে না পারে, তার জন্য তারা ওয়াপদার প্রাচীর ও সি.এস.ডি’র জেটি ভেঙ্গে ফেলন। বরিশাল জেলার সংগ্রাম পরিষদের সদর দপ্তরের দায়িত্বে ছিলেন জাতীয় পরিষদের সদস্য নূরুল ইসলাম মঞ্জু এবং যুদ্ধ পরিচালনার দায়িত্বে ছিলেন বীর মুক্তিযোদ্ধা মেজর (অবঃ) এম.এ জলিল। এ কে এম আজহার উদ্দীন ও তার কিশোর মজলিশের সদস্যদের কথা শুনে মেজর(অব.) এম.এ জলিল যুদ্ধ প্রশিক্ষণের জন্য তাদের চারটি রাইফেল তুলে দিলেন। বরিশাল নগরীতে প্রথম দল হিসেবে-আলেকান্দা, রূপাতলী ও সাগরদি অঞ্চলে লড়াই করেন। রাইফেল হাতে পাওয়ার পর কিশোর মজলিশ প্রাঙ্গণে প্রথমে ২০ থেকে ২৫ জন যুবককে নিয়ে প্রশিক্ষণ শুরু করা হয়। কয়েকদিন পর মঞ্জু প্রশিক্ষণ দেখতে এসে খুশি হয়ে আরো দশটি কাঠের রাইফেল দিয়েছিলেন প্রশিক্ষণের জন্য। সেখানে তিনি যুবকদের নিয়ে গেরিলা প্রশিক্ষণ দিতেন। পরবর্তীতে জল ও স্থল পথে পাকিস্তানিবাহিনী বরিশালে প্রবেশের পর মুক্তিযোদ্ধাদের সাথে একাধিকবার সম্মুখ যুদ্ধ হয়। কিশোর মজলিশের মাধ্যমে স্থানীয় মুক্তিযোদ্ধাদের প্রশিক্ষণ দেয়ার অপরাধে তাকে একবার পাকিস্তানিদের হাতে ধরা পড়তে হয়। কৌশলে ও ভাগ্যক্রমে প্রাণে বেঁচে যান।
ভাষাসংগ্রামী এ কে এম আজহার উদ্দীন ২০১৪ সালের ৮ মে, বৃহস্পতিবার বিকেল পাঁচটা ৪৫ মিনিটে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন। তিনি বেশ কিছুদিন ধরে বহুমূত্র রোগ এবং ফুসফুসের সমস্যায় ভুগছিলেন।
২০১৪ ইংল্যান্ড ক্রিকেট দলের স্কটল্যান্ড সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৯ মে, ২০১৪ তারিখে স্কটল্যান্ড ক্রিকেট দলের বিপক্ষে একটি একদিনের আন্তর্জাতিকে অংশগ্রহণ করে। এ খেলাটি মূলতঃ শ্রীলঙ্কা দল ও আসন্ন গ্রীষ্মে ভারতীয় দলের ইংল্যান্ড সফরকালীন সময়ের জন্য প্রস্তুতিমূলক খেলা। এ খেলাটি অ্যাবরদিনের ম্যানোফিল্ড পার্কের দ্বাদশ খেলা; তন্মধ্যে একটি খেলা পরিত্যক্ত হয়। ইংল্যান্ড ৩৯ রানের ব্যবধানে জয়ী হয়। খেলা শেষে ইংরেজ অধিনায়ক অ্যালাস্টেয়ার কুক তার প্রতিক্রিয়ায় বলেন, প্রকৃত অর্থে মাঠে খেলার উপযোগী পরিবেশ ছিল না। যেহেতৃ, একটিমাত্র খেলা, তাই খেলতে বাধ্য হয়েছি।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন
কাইল কোয়েতজার

কাইল জেমস কোয়েতজার (; জন্ম: ১৪ এপ্রিল, ১৯৮৪) অ্যাবরদিনের অ্যাবরদিনশায়ারে জন্মগ্রহণকারী স্কটল্যান্ডীয় ক্রিকেটার। তিনি ক্রিকেটের সকল স্তরে স্কটল্যান্ড জাতীয় ক্রিকেট দলে প্রতিনিধিত্ব করছেন। একসময় তিনি স্কটল্যান্ড ক্রিকেট দলের অধিনায়কত্ব করছেন। মূলতঃ ডানহাতে ব্যাটিং করলেও প্রয়োজনে ডানহাতি মিডিয়াম-ফাস্ট বোলিং করে থাকেন। বাংলাদেশে অনুষ্ঠিত ২০০৪ সালের আইসিসি অনূর্ধ্ব-১৯ ক্রিকেট বিশ্বকাপসহ স্কটল্যান্ডের অনূর্ধ্ব-১৫, অনূর্ধ্ব-১৭ এবং অনূর্ধ্ব-১৯ দলেরও অধিনায়কের দায়িত্ব পালন করেন।
২০০৪ মৌসুমে ডারহামের পক্ষে ছয়টি প্রথম-শ্রেণীর খেলায় অংশগ্রহণ করেন। তন্মধ্যে অভিষেক প্রথম-শ্রেণীর ক্রিকেট খেলায় ৬৭ রান সংগ্রহ করেছিলেন। এর পরের বছর আইসিসি আন্তঃমহাদেশীয় কাপ সেমি-ফাইনালে কেনিয়ার বিপক্ষে ১৩৩* রান করেছিলেন। কিন্তু ২০০৫ ও ২০০৬ সালে তার খেলা পড়তির দিকে চলে যায়। ২০০৭ সালের শুরুতে খেলার মান বৃদ্ধি পাওয়ায় ডারহাম দলে ঠাঁই হয় তার। ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন। দক্ষিণ আফ্রিকার বিপক্ষে তিনি ক্যাচ ধরেন যা সাবেক ক্রিকেটার ডেভিড লয়েডের মতে প্রতিযোগিতার সেরা ক্যাচরূপে আখ্যায়িত করেন। ঐ প্রতিযোগিতায় তিনি দলের সর্বোচ্চ রান সংগ্রহকারী হন। ২০১১ সালে ডারহাম দলে স্থায়ীভাবে যোগদানের পূর্বে নর্দাম্পটনশায়ার দলে ধারে যুক্ত হন। আগস্ট, ২০১২ সালে দলের সাথে নতুন করে দুই বছরের জন্য চুক্তিবদ্ধ হন।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কোয়েতজার-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার দৃঢ়তাপূর্ণ ব্যাটিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৮৪ বলে ৭১ রান করে দলের সর্বোচ্চ রান সংগ্রহকারী হন। এ রানটি ক্রিকেট বিশ্বকাপের ইতিহাসে ১৯৯৯ সালের ক্রিকেট বিশ্বকাপে পাকিস্তানের বিপক্ষে গ্যাভিন হ্যামিলটনের করা ৭৬ রানের পর স্কটল্যান্ডের দ্বিতীয় সর্বোচ্চ সংগ্রহ। দলীয় অধিনায়ক প্রিস্টন মমসেনের সাথে ৪র্থ উইকেটে স্কটল্যান্ড দল ৬০ রান করে যা বিশ্বকাপে দলের সর্বোচ্চ জুটি। এছাড়াও স্কটল্যান্ডের বিশ্বকাপের ইতিহাসে যে-কোন জুটিতে এ সংগ্রহটি চতুর্থ সর্বোচ্চ রানের জুটি। ৫ মার্চ, ২০১৫ তারিখে বাংলাদেশের বিপক্ষে গ্রুপ পর্বের ৪র্থ খেলায় তিনি ১৫৬ রানের বিশাল ইনিংস খেলেন। তার এ সেঞ্চুরিটি স্কটল্যান্ডের পক্ষে বিশ্বকাপে প্রথম। এছাড়াও তার এ সংগ্রহটি সহযোগী দেশগুলোর পক্ষে বিশ্বকাপে সর্বোচ্চ রান। তার একক নৈপুণ্যে বিশ্বকাপের কোন খেলায় স্কটল্যান্ড প্রথমবারের মতো ৩০০+ রান সংগ্রহ করে। পরবর্তীতে তামিম ইকবালসহ শীর্ষ ব্যাটসম্যানদের কৃতিত্বে বাংলাদেশ সফলভাবে একদিনের আন্তর্জাতিকে সর্বোচ্চ রান তাড়া করে ৬ উইকেটে বিজয়ী হয়।
ক্রিকেট খেলোয়াড়ভূক্ত পরিবার থেকে কোয়েতজার এসেছেন। তার বাবা পিটারসহ দুই ভাই শন ও স্টুয়াট স্টোনিউড-ডাইস ক্রিকেট ক্লাবের পক্ষ হয়ে খেলেন। তার কাকা গ্র্যান্ট ডাগমোর ইস্টার্ন প্রভিন্স ও আর্জেন্টিনা ক্রিকেট দলে খেলেছেন।
"৮ মার্চ, ২০১৩ তারিখ পর্যন্ত"
চেনচিনিয়েন

চেনচিনিয়েন (, "উচ্চারণঃ টনি ট্যান"); হচ্ছেন ২০১১ পহেলা সেপ্টেম্বর থেকে দায়িত্ব পালন করে আসা সিঙ্গাপুরের সপ্তম রাষ্ট্রপতি। ১৯৪০ সালের ৭ই ফেব্রুয়ারি জন্ম নেয়া এই রাজনীতিবিদ ১৯৭৯ সাল থেকে ২০০৬ সাল পর্যন্ত সংসদ সদস্য হওয়া থেকে দেশটির বিভিন্ন মন্ত্রলায়ের দায়িত্ব পালন করেছেন। এর মধ্যে তিনি প্রতিরক্ষা, বাণিজ্য, শিক্ষা এবং শিল্প ও বাণিজ্য মন্ত্রী ছিলেন। আশির দশকের শেষের দিকে সিঙ্গাপুরের প্রতিষ্ঠাতা ও জনক লি কুয়ান ইউ প্রধান মন্ত্রী পদে তার উত্তরাধিকারী হিসেবে চেনকে প্রথম পছন্দ হিসেবে উল্লেখিত করেন, কিন্তু যা চেন পরে প্রত্যাখ্যান করেন। 
২০০৬ সালে সংসদ সদস্য থেকে সরে দাঁড়ানোর পরে তিনি সিঙ্গাপুরের সরকারি বিনিয়োগ সংস্থার (জিআইসি) ভারপ্রাপ্ত সভাপতি এবং সিঙ্গাপুর প্রেস হোল্ডিংস লিমিটেডের সভাপতির দায়িত্ব নেন। তিনি এসময় জাতীয় গবেষণা প্রতিষ্ঠানের সভাপতিরও দায়িত্ব পালন করেন। কিন্তু ২০১১ সালের জুলাই মাসে তিনি এই রাষ্ট্রপতি নির্বাচনে প্রতিদ্বন্দ্বিতা করার জন্য এ সকল পদ থেকে সরে দাঁড়ান। তিনি এই নির্বাচনে ৩৫.২০ শতাংশ ভোট পেয়ে বিজয় লাভ করেন, যা ছিল দ্বিতীয় প্রার্থীর চেয়ে ০.৩৪% বেশি। চেনচিনিয়েন ২০১১ সালের ১ সেপ্টেম্বর সিঙ্গাপুরের রাস্ট্রপতির দায়িত্ব গ্রহণ করেন।
চেনচিনিয়েন সেইন্ট পেট্রিকস স্কুল ও সেইন্ট জোসেপস ইন্সটিউট থেকে পড়াশোনা করেন। সরকারী বৃত্তি পাওয়ায় তিনি সিঙ্গাপুর বিশ্ববিদ্যালয় (বর্তমানে সিঙ্গাপুরের জাতীয় বিশ্ববিদ্যালয়) থেকে পদার্থ বিজ্ঞানে প্রথম শ্রেণীর সম্মাননা পান। তিনি ম্যাসাচুসেট্‌স ইনস্টিটিউট অফ টেকনোলজি বিজ্ঞানে স্নাতকোত্তর ডিগ্রী (এমএস) নেন। তিনি পরে এডিলেড বিশ্ববিদ্যালয় থেকে ফলিত গণিতে পিএইচডি করেন।
ব্যক্তিগত জীবনে চেনচিনিয়েন ১৯৬৪ সালে ম্যারি চী বী কিয়াং কে () বিয়ে। তিন ছেলে ও এক মেয় নিয়ে মোট চার সন্তানের পিতা-মাতা তারা।
দ্কোন-ম্ছোগ-ছোস-'ফেল

দ্কোন-ম্ছোগ-ছোস-'ফেল () (১৫৭৩-১৬৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা বা প্রধান ছিলেন।
দ্কোন-ম্ছোগ-ছোস-'ফেল ১৫৭৩ খ্রিষ্টাব্দে দক্ষিণ তিব্বতের গ্র্বা-নাং-দ্গোন-ঝোল () নামক স্থানে জন্মগ্রহণ করেন। শৈশবে তাকে ব্ক্রা-শিস-ছোস-লিং () নামক মঠে ব্সোদ-নাম্স-র্গ্যাল () নামক এক বৌদ্ধ ভিক্ষু দীক্ষাদান করেন। বারো বছর বয়সে তিনি দ্বাগ্স-পো () বিহারে স্লোব-দ্পোন-ব্লো-ব্জাং-ছোস-'ফেল () নামক শিক্ষার্থীর শপথ গ্রহণ করেন। এরপর তিনি স্ক্যি-শোদ () বৌদ্ধবিহারে সূত্র ও তন্ত্র সম্বন্ধে শিক্ষালাভ করেন। চব্বিশ বছর বয়সে দ্পাল-'ব্যোর-র্গ্যা-ম্ত্শো নামক পচিশতম দ্গা'-ল্দান-খ্রি-পা তাকে ভিক্ষুর শপথ দান করেন। তৃতীয় দলাই লামা ব্সোদ-নাম্স-র্গ্যা-ম্ত্শো এবং ব্লো-গ্রোস-র্গ্যা-ম্ত্শো নামক ত্রিশতম দ্গা'-ল্দান-খ্রি-পা তার অন্যতম উল্লেখযোগ্য শিক্ষক ছিলেন।
শিক্ষালাভের পর তিনি গ্সাং-ফু-রা-বা-স্তোদ () এবং গ্যুতো মহাবিদ্যালয়ে অধ্যাপনা করেন। এই সময় তিনি চতুর্থ দলাই লামা য়োন-তান-র্গ্যা-ম্ত্শোকে শিক্ষাদান করেন। তিনি ১৬১২ খ্রিষ্টাব্দে গ্যুতো মহাবিদ্যালয়ের প্রধান, ১৬১৬ খ্রিষ্টাব্দে রিন-ছেন-গ্লিং () মঠের প্রধান এবং ১৬২০ খিষ্টাব্দে গ্সাং-ফু () বৌদ্ধবিহারের প্রধান হিসেবে অধিষ্ঠিত হন। এছাড়াও তিনি স্ক্যোর-মো-লুং (), গ্সাং-স্ঙ্গাগ্স-ম্খার (), 'ও-খা-র্দ্জিং-স্প্যি () প্রভৃতি বৌদ্ধবিহারেরও প্রধান নির্বাচিত হন। তিনি ১৬২৩ খ্রিষ্টাব্দে ব্লো-গ্সাল-গ্লিং () বৌদ্ধবিহারে ও ১৬২৫ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬২৯ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ত্রিশতম দ্গা'-ল্দান-খ্রি-পা হিসেবে মনোনীত হন এবং নয় বছর ঐ পদে থাকেন। তিনি পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শোর শিক্ষক হিসেবে দায়িত্ব পালন করেন।
সফিয়ার রহমান

সফিয়ার রহমান (জন্ম: জুন, ১৯৩৬ - মৃত্যু: মে ৯, ২০১৪) একজন বাংলাদেশী ভাষা সংগ্রামী,সমাজসেবক। তিনি বাংলা ভাষা আন্দোলনে নীলফামারীতে ভূমিকা পালন করেন।
সফিয়ার রহমান ১৯৩৬ সালের জুন নীলফামারীর উকিলপাড়ায় জন্মগ্রহণ করেন। ভাষা আন্দোলনের সঙ্গে যুক্ত থাকার জন্য তাকে কারাবরণ করতে হয়। সেই কারণে তাকে ম্যাট্রিক পরীক্ষা ঢাকা কেন্দ্রীয় কারাগার থেকে পরীক্ষা দিতে হয়। পরীক্ষায় তিনি উর্ত্তীণ হন। ১৯৫৮ সালে তৎকালীন এসডিও অফিসে নিম্নমান সহকারী হিসেবে কর্মজীবন শুরু করেন। ১৯৯৫ সালে উচ্চমান সহকারী হিসেবে চাকরি থেকে অবসর নেন।
সফিয়ার রহমান ১৯৫২ সালে ভাষা আন্দোলনের সঙ্গে যুক্ত হন। তিনি সেই সময় মহকুমা ছাত্র রাজনীতি সঙ্গে যুক্ত ছিলেন। ছাত্র রাজনীতি করার কারণে তিনি নীলফামারীতে ভাষা আন্দোলনের বিশেষ ভূমিকা পালন করেন। ভাষা আন্দোলনের কারণ তাকে ২৮ ফেব্রুয়ারি রাতে কারাবরণ করতে হয়।
ভাষাসংগ্রামী সফিয়ার রহমান বার্ধক্যজনিত রোগে আক্রান্ত হয়ে ২০১৪ সালের ৯ মে, শুক্রবার সকাল সাড়ে ৭টায় জেলা শহরের উকিল পাড়ার নিজ বাসভবনে মৃত্যুবরণ করেন। মৃত্যুকালে তিনি স্ত্রী, দুই ছেলে রেখে গেছেন।
এজিয়ান সাগর

এজিয়ান সাগর (; ) হল ভূমধ্যসাগরের সম্প্রসারিত উপসাগর যা গ্রিস ও আনাতোলীয় উপদ্বীপসমূহের মাঝে অবস্থিত। গ্রীস এবং তুরস্কের মাঝে এই সাগরের অবস্থান। এটি দার্দানেলাস ও বসফরাস প্রণালী দ্বারা মার্মারা উপসাগর ও কৃষ্ণ সাগরের সাথে যুক্ত হয়েছে। এই সাগরে রয়েছে এজিয়ান দ্বীপসমূহের অবস্থান। এই সাগরের সর্বোচ্চ গভীরতা ৩,৫৪৪ মিটার, যা ক্রিট দ্বীপের অবস্থিত।
এজিয়ান দ্বীপসমূহকে নানা দ্বীপপুঞ্জে ভাগ করা যায়, যার মধ্যে আছে ডোডেক্যানিস দ্বীপপুঞ্জ , সাইক্ল্যাডিস দ্বীপপুঞ্জ , স্পোরাডস দ্বীপপুঞ্জ , স্যারনীয় দ্বীপপুঞ্জ, উত্তর এজিয়ান দ্বীপপুঞ্জ এবং ক্রিট ও এর চারপাশের দ্বীপসমূহ। ডোডেক্যানিস দ্বীপপুঞ্জ দক্ষিণ-পূর্বে অবস্থিত, যাতে আছে রোডস, কোস ও পাতমোস দ্বীপসমূহ। দেলোস ন্যাক্সস ইত্যাদি দ্বীপসমূহ সমুদ্রের দক্ষিণে সাইক্ল্যাডিস দ্বীপপুঞ্জে অবস্থিত। গ্রিস দ্বিতীয় বৃহত্তম দ্বীপ হল ইউবেয়া, যেটি এজিয়ান সাগরে অবস্থিত।
এজিয়ান সাগরের আয়তন প্রায় ২১৪০০০ বর্গ কিলোমিটার। দ্রাঘিমাংশ বরাবর এই সাগরের দৈর্ঘ্য প্রায় ৬১০ কিলোমিটার বা ৩৮০ মাইল এবং অক্ষাংশ বরারবর দৈর্ঘ্য ৩০০ কিলোমিটার বা ১৯০ মাইল। এজিয়ান সাগরের সর্বোচ্চ গভীরতা ৩৫৪৩ মিটার। এই সাগরেই এজিয়ান দ্বীপপুঞ্জের অবস্থান। সাগরের দক্ষিণ দিকে কিথেরা, অ্যান্তিকিথেরা, ক্রিট, কাওস, কার্পাথোস ও রোডস দ্বীপগুলি সাগরটির সীমানা নির্দেশ করে।
বর্তমান এজিয়ান সাগর উপকূলবর্তী অঞ্চলের ইতিহাস প্রায় ৪০০০ খৃষ্টুপূর্বে সূচনা হয়েছিল। এর আগে এজিয়ান সাগরের সর্বত্র পানি পৃষ্ঠ বর্তমানের চেয়ে প্রায় ১৩০ মিটার নিচু ছিল। বর্তমানে যে উপকূল দেখা যায়, তার অভ্যুত্থান প্রায় ৭০০০ খৃষ্টপূর্বের দিকে। ব্রোঞ্জ যুগ পরবর্তীকালে গ্রীস ও এজিয়ান সাগর অঞ্চল একত্রে এজিয়ান সভ্যতা নামে পরিচিতি পায়। প্রাযীনকালে এই সাগরের তীরবর্তী অঞ্চলেই বিশ্বের প্রাচীনতম দুইটি সভ্যতা মিনোয়ান ও মিসেনিয়ান গ্রিসের উত্থান হয়েছিল।
এরপরে শহর কেন্দ্রিক রাজ্য এথেন্স এবং স্পার্টার উত্থান হয়। এগুলো এথেনিয়ান সাম্রাজ্য ও হেলেনিক সভ্যতার অন্তর্গত। প্লেটো গ্রীকদের এজিয়ান সাগরের তীরে অবস্থান সম্পর্কে বলেছিলেন যে, ব্যাঙ যেভাবে পুকুরে অবস্থান করে, তেমনি গ্রীকরা এজিয়ান সাগর-তীরে বাস করে।
ভ্যাস্টারবটেনস রেজিমেন্তে

ভ্যাস্টারবটেনস রেজিমেন্তে (ভ্যাস্টারবটেনস রেজিমেন্ট), পদসমূহ হল আই ১৯, আই ১৯, আই ২০ এবং আই ২০/ফো ৬১, ছিল একটি সুইডীয় সামরিক বাহিনীর পদাতিকবর্গের রেজিমেন্ট যার সূচনা মূলত ঘটেছিল ষোড়শ শতাব্দির দিকে। ২০০০ সালে এটিকে ভেঙে দেয়া হয়। রেজিমেন্টের সৈনিকদের মূলত ভ্যাস্টারবটেন থেকে নিয়োগ দেয়া হত এবং পরবর্তীতে এটি সৈন্য সরবরাহের শহর (গ্যারিসন) হয়ে ওঠে।
১৫৫০ বা ১৫৬০-এর দিকে ফানিকর (কোম্পানি) এর উদ্ভব ঘটে ভ্যাস্টারবটেন অঞ্চলে। ১৬১৫ সালে এই ইউনিট—ফানিকরের সাথে (নিকটবর্তী অ্যাঞ্জারম্যানল্যান্ড, মেডালপ্যাড, হলসিংল্যান্ড ও গ্যাস্ট্রিকল্যান্ড প্রদেশসমূহ থেকে) —গুস্তভ দ্বিতীয় অ্যাডলফ কর্তৃক আয়োজিত হয়ে মোট ২৪ কোম্পানিকে নিযুক্ত করা হয় ভ্যাস্টারবটেনে। নরল্যান্ডস স্টোরেজেমেন্তে]]র মোট তিনটি ফিল্ড রেজিমেন্ট ছিল যার মধ্যে একটি ছিল ভ্যাস্টারবটেনস রেজিমেন্তে। প্রায় ১৬২৪ সালের দিকে এই বড় রেজিমেন্টটি স্থায়ীভাবে তিনটি ছোট রেজিমেন্টে বিভক্ত হউয়, যার একটি ছিল ভ্যাস্টারবটেনস রেজিমেন্তে।
ভ্যাস্টারবটেনস রেজিমেন্তে ছিল ১৬৩৪ সালের সুইডীয় সংবিধানে উল্লেখিত প্রকৃত ২০টি সুইডীয় পদাতিকবর্গ রেজিমেন্টের একটি। ১৬৯৬ সালে রেজিমেন্টটি অ্যালটেড হয়। ১৮২৯ সালে এর নাম পরিবর্তিত হয়ে হয় ভ্যাস্টারবটেনস ফাল্টজাগাররেজিমেন্তে এবং অন্যান্যরা হয় নরবটনস ফাল্টজাগাররেজিমেন্তে। ১৮৯২ সালে রেজিমেন্টটিকে রেজিমেন্টের মত করা হয় এবং আবারও ভ্যাস্টারবটেনস রেজিমেন্তে নাম দেয়া হয়, রেজিমেন্টটির ভ্যাস্টারবটেনের বিভিন্ন স্থানে প্রশিক্ষণ স্থল রয়েছে, কিন্তু ধীরে ধীরে ১৯০৯ সালে উমিয়ায় সৈন্য সরবরাহের স্থান করা হয়।
১৮১৬ সালে সাধারণ ক্রমে রেজিমেন্টটিকে আই ১৯ (১৯তম পদাতিকবর্গের রেজিমেন্ট) স্বীকৃতি দেয়া হয় কিন্তু ইউনিটটি বিভক্ত হলে পদটি নরবটনস ফাল্টজাগাররেজিমেন্তেকে দেয়া হয় এবং ভ্যাস্টারবটেনস ফাল্টজাগাররেজিমেন্তেকে আই ১৯ (১৯তম পদাতিকবর্গের রেজিমেন্ট) দেয়া হয়। ১৮৯২ সালে যখন রেজিমেন্টটি এর পুরোনো আম এবং আকার ধারণ করে, এর পদ পরিবর্তন করেন আই ২০ (২০তম পদাতিকবর্গের রেজিমেন্ট) করা হয়।
গ্রোন এল্ড, উমিয়া

গ্রোন এল্ড (; ) হল জার্নভাগস্টোর্গেট, উমিয়া, সুইডেনে অবস্থিত শিল্পী ভিকে লিন্ডস্ট্র্যান্ড কর্তৃক নির্মিত কাচের ভাস্কর্য যা উমিয়ার ঠিক উমিয়া কেন্দ্রীয় স্টেশনে অবস্থিত। নয় মিটার দৈর্ঘ্যের এই কাচের ভাস্কর্যটি ১৯৭০ সালে এর উদ্বোধনের সময় ছিল পৃথিবীর সর্বোচ্চ কাচের ভাস্কর্য।
এইচএসবির প্রধান সিভেন ওয়াল্যান্ডার ভিকে লিন্ডস্ট্র্যান্ড কর্তৃক নির্মিত 'প্রিসমা" ভাস্কর্যটি দেখার পরেই অপর একটি ভাস্কর্য নির্মাণের কথা বলেন। এইচএসবি "গ্রোন এল্ড"কে উমিয়া মিউনিসিপ্যালিটিকে দান করেন কিন্তু তারাই এর নির্মাণব্যয় বহন করেছিল।
লেনার্ট জোহানসন, যিনি ১৯৭০ সালে ভাস্কর্যটিকে একত্রিত করেন, তিনি সাংবাদিকদের কাছে ২০১৩ সালের ডিসেম্বরে বলেন যে ভাস্কর্যটির একটি কাচের ফ্রেমে মাও জিডং-এর একটি লুকানো ছবি রয়েছে এবং তিনিই ছবিটিকে লুকিয়েছিলেন।
"গ্রোন এল্ড" মোট তিনটি পাকান কাচ থাম দিয়ে গঠিত যা ধীরে ধীরে সরু অয়ে উপরে উঠে গেছে। কাচের থামগুলো তিন হাজার, নয় মিলিমিটার তীক্ষ্ণ কাচের প্লেট দিয়ে তৈরি হয়েছে যা সুইডেনের এমাবোডা গ্লাসভার্ক বানিয়েছিলেন। এই কাচের টুকরোগুলোকে কঠিন জলবায়ুর মাঝে টিকে থাকার জন্য ইপক্সি গ্লু দিয়ে আটকানো হয়েছে। নয় মিটার উচ্চতাবিশিষ্ট এই ভাস্কর্যর ওজন ৪৫ টন এবং এটি ভারী কনক্রিটনির্মিত বেদীর ওপর অবস্থিত যা গভীর পাইলিং দ্বারা তৈরি হয়েছে।
সাংস-র্গ্যাস-য়ে-শেস

সাংস-র্গ্যাস-য়ে-শেস () (১৫২৫-১৫৯১) তিব্বতের রি-বো-দ্গে-'ফেল () বৌদ্ধবিহারের প্রধান ছিলেন।
সাংস-র্গ্যাস-য়ে-শেস ১৫২৫ খ্রিষ্টাব্দে মধ্য তিব্বতের দ্রুগ-ব্র্গ্যা () নামক শহরে জন্মগ্রহণ করেন। তার পিতা-মাতার চার পুত্রের মধ্যে তিনি ছিলেন সর্বকনিষ্ঠ। তিনি য়োন-তান-ব্জাং-পো () নামক বাস-সো-ল্হুন-গ্রুব-ব্দে-ছেন () বৌদ্ধবিহারের এক ভিক্ষুর নিকট শিক্ষার্থীর শপথ এবং অক্ষোভ্য, বজ্রভৈরব, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। পনেরো বছর বয়সে তিনি ব্ক্রা-শিস-ল্হুন-পো বৌদ্ধবিহারে ব্র্ত্সোন-'গ্রুস-র্গ্যাল-ম্ত্শান () নামক থোস-ব্সাম-গ্লিং () নামক মহাবিদ্যালয়ের প্রধানের নিকট অধ্যয়ন করেন। পরের বছর তিনি লেগ্স-গ্রুব () মহাবিদ্যালয়ে জাম-দ্ব্যাং-দ্গে-'দুন-ব্লো-ব্জাং () নামক ধর্মকীর্তির প্রমাণবার্ত্তিকা বিষয়ক পন্ডিতের নিকট মধ্যমক সম্বন্ধে অধ্যয়ন করেন। পঁচিশ বছর বয়সে তিনি দ্গে-ব্শেস ) উপাধি লাভ করেন। এরপর তিনি গাংস-চান-ছোস-'ফেল () বৌদ্ধবিহারে দোন-য়োদ-র্গ্যাল-ম্ত্শান () নামক মহাপন্ডিতের নিকট এবং লাসা শহরের র্গ্যুদ-স্মাদ () মহাবিদ্যালয়ে চক্রসম্বর, বজ্রভৈরব ও গুহ্যসমাজতন্ত্র সম্বন্ধে অধ্যয়ন করেন। এই সময় তিনি ফ্যোগ্স-লাস-র্নাম-পার-র্গ্যাল-বা () নামক রি-বো-দ্গে-'ফেল () বৌদ্ধবিহারের প্রধানের নিকট ভিক্ষুর শপথ ও দ্বেন-সা-পা-ব্লো-ব্জাং-দোন-গ্রুব নামক পন্ডিতের নিকট শিক্ষাগ্রহণ করেন। পরবর্তীকালে তিনি রি-বো-দ্গে-'ফেল () বৌদ্ধবিহারের প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান।।
কৌরব

মহারাজ সংবরণ ও সূর্যকন্যা তপতীর পুত্র ছিলেন কুরু । রাজা কুরুর বংশধরদের কৌরব বলা হয় । কিন্তু মহাভারতে বিশেষভাবে দুর্যোধন এবং তার শত ভাইকে কৌরব আর কুরুক্ষেত্রের যুদ্ধে তাদের পক্ষকে কৌরবপক্ষ বলা হয়েছে ।
কৌরবদের নামের তালিকা সর্বাগ্রজ থেকে সর্বানুজ অনুযায়ী সাজানো হলো:-
সুলতানা (অভিনেত্রী)

সুলতানা (যিনি সুলতানা রাজ্জাক নামেও পরিচিত) ছিলেন ভারতীয় হিন্দি চলচ্চিত্রে প্রাথমিকভাবে অভিনয় করা জনপ্রিয় চলচ্চিত্র অভিনেত্রী। তিনি নির্বাক চলচ্চিত্রে এবং পরবর্তীতে সবাক চলচ্চিত্রে উভয়ই অসাধারণ অভিনয় করেছেন। তিনি ছিলেন ভারতের প্রথম নারী চলচ্চিত্র পরিচালক ফাতিমা বেগম এর কন্যা। যুবাইদা ছিলেন (ভারতের প্রথম সবাক চলচ্চিত্র আলম আরা (১৯৩১) এর অন্যতম একজন অভিনেত্রী) সুলতানা এর ছোট বোন।
সুলতানা সাধারণত নির্বাক চলচ্চিত্রে যুগের সময়ে রোমান্টিক ভূমিকায় অভিনয়ের জন্য জনপ্রিয় একজন অভিনেত্রী ছিলেন। তিনি ১৯২০ শতকের চলচ্চিত্র "বীর অভিমন্যু" (১৯২২) অভিনয়ের মাধ্যমে একজন অভিনেত্রী হিসাবে তার কর্মজীবন শুরু করেন। পরবর্তীতে তিনি সবাক চলচ্চিত্রে অভিনয় করেন।
শিখা চিরন্তন

শিখা চিরন্তন রাজধানী ঢাকার সোহরাওয়ার্দী উদ্যানে অবস্থিত একটি স্মরণ স্থাপনা। ১৯৭১ সালের ৭ মার্চ বঙ্গবন্ধু শেখ মুজিবুর রহমান এই স্থানটিতে দাঁড়িয়ে ঐতিহাসিক ৭ মার্চের ভাষণ প্রদান করেন এবং পাকিস্তানি বাহিনির আত্নসমর্পপের দলিল স্বাক্ষরের স্থান ও দিন কে স্মরণ করিয়ে দেয়। ৭ই মার্চ এর স্মৃতি স্বরণে ১৯৯৭ সালের ২৬শে মার্চ শিখা চিরন্তন উদ্বোধন করা হয়।
বঙ্গবন্ধুর ৭ মার্চের ভাষণ ও পাকিস্তানি বাহিনীর আত্মসমর্পণের দলিল স্বাক্ষরের এই স্থানটিকে স্মরণীয় করে রাখতে ১৯৯৬ সালে শিখা চিরন্তন স্থাপনের উদ্যোগ নেয়া হয়। এ উপলক্ষে ১৯৯৭ সালের ৭ মার্চ তৎকালীন প্রধানমন্ত্রী শেখ হাসিনা শিখা চিরন্তন প্রজ্বলন করেন এবং দেশব্যাপী শোভাযাত্রার উদ্বোধন করেন। ১৭ মার্চ, ১৯৯৭ বঙ্গবন্ধু শেখ মুজিবুর রহমানের জন্মস্থান গোপালগঞ্জের টুঙ্গিপাড়া ছুঁয়ে ২৬ মার্চ সোহরাওয়ার্দী উদ্যানে পৌঁছায় শিখা চিরন্তন। ওই দিন এটি স্থাপন করেন বিশ্বনন্দিত চার নেতা। শান্তিতে নোবেল বিজয়ী দক্ষিণ আফ্রিকার রাষ্ট্রপতি নেলসন ম্যান্ডেলা, ফিলিস্তিনের ইয়াসির আরাফাত, তুরস্কের সুলেমান ডেমিরেল এবং বাংলাদেশের তৎকালীন প্রধানমন্ত্রী শেখ হাসিনা। জাতীয় পতাকা উত্তোলন করেন তৎকালীন রাষ্ট্রপতি শাহাবুদ্দিন আহমেদ। ১৯৯৯ সালে সোহরাওয়ার্দী ‘শিখা চিরন্তন’ স্থাপন করা হয়।
ন্যাং-রাল-ন্যি-মা-'ওদ-জের

ন্যাং-রাল-ন্যি-মা-'ওদ-জের () (১১২৪-১১৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
ন্যাং-রাল-ন্যি-মা-'ওদ-জেরের পিতার নাম ছিল ন্যাং-স্তোন-ছোস-ক্যি-'খোর-লো () এবং মাতার নাম ছিল পে-মা-ব্দে-ছেন-র্ত্সাল ()। শৈশবে তার পিতা মাতা তাকে লোকচক্ষুর অন্তরালে গোপণে শিক্ষাদানের ব্যবস্থা করেন। তার পিতা তাকে হয়গ্রীব সম্বন্ধে শিক্ষাদা করেন। কৈশোরে পিতার মৃত্যুর পর তিনি তার জন্মস্থান ছেড়ে তিব্বতের বিভিন্ন স্থানে শিক্ষালাভের উদ্দেশ্যে বেড়িয়ে পড়েন। তিনি ছোস-ক্যি-গ্রাগ্স-পা () এবং ছোস-ক্যি-র্দো-র্জে () নামক দুই পন্ডিতের নিকট র্ন্যিং-মা ধর্মসম্প্রদায়ের মায়াজালতন্ত্র ওঅতিযোগ যানের চিত্তবর্গ তত্ত্ব সম্বন্ধে অধ্যয়ন করেন। তিনি র্দ্জোং-পা () নামক লামার নিকট ছেদ সাধনা সম্বন্ধে এবং 'ছুস-পা-দার-স্তোন-পা (), মাল-কা-বা-চান-পা () ও স্ম্যোন-পা-দোন-ল্দান () নামক তিন ভিক্ষুর নিকট ঝি-ব্যেদ () তত্ত্ব সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন গ্রুব-থোব-দ্ঙ্গোস-গ্রুব () নামক গ্তের-স্তোন।
ন্যাং-রাল-ন্যি-মা-'ওদ-জের শিক্ষালাভের পরে স্ম্রা-বো-ল্চোগ্স () নামক এক দুর্গম স্থানে একটি মঠ নির্মাণ করেন। এই সময় তিনি ব্রাক-স্রিন-মো-স্বার-র্জে () নামক নিকটবর্তী একটি স্থানে থুগ্স-র্জে-ছেন-পো (), ম্খা'-'গ্রো-গ্সাং-বা (), ব্লা-মা-রিগ-দ্জিন () প্রভৃতি বেশ কিছু লুক্কায়িত প্রাচীন গ্রন্থ আবিষ্কার করেন। এছাড়া তিনি তিব্বত সম্রাট স্রোং-ব্ত্সন-স্গাম-পো দ্বারা নিরররমিত 'খো-'থিং () মন্দিরে অবস্থিত বৈরোচনের একটি বিশালাকার মূর্তির ভেতর থেকে ব্কা'-ব্র্গ্যাদ-ব্দে-গ্শেগ্স-'দুস-পা () নামক একটি গ্রন্থ আবিষ্কার করেন। তার সর্বাপেক্ষা উল্লেখযোগ্য আবিষ্কার হল ব্কা'-থাং-জাংস-গ্লিং-মা () নামক পদ্মসম্ভবের পূর্ণাঙ্গ জীবনী। এই গ্রন্থের ওপর নির্ভর করে তিনি ছোস-'ব্যুং-মে-তোগ-স্ন্যিং-পো-স্ব্রাং-র্ত্সি'ই-ব্চুদ () নামক বৌদ্ধধর্মের ইতিহাসের ওপর একটি গ্রন্থ রচনা করেন।
তার উল্লেখযোগ্য শিষ্য ছিলেন নাম-ম্খা'-দ্পাল () এবং নাম-ম্খা'-'ওদ-জের () নামক তার দুই পুত্র, ন্যাং-স্তোন-গ্রাগ্স-পা-র্গ্যাল-ম্ত্শান (), ঝিগ-পো-ব্দুদ-র্ত্সি (), র্জে-স্মোন-'ওন-পা (), মি-ব্স্ক্যোদ-র্দো-র্জে () প্রভৃতি।
বোম্বে আর্মি

বোম্বে আর্মি ছিল বোম্বে প্রেসিডেন্সির সামরিক বাহিনী। এটি ব্রিটিশ ভারতের তিনটি প্রেসিডেন্সির অন্যতম ছিল।
প্রেসিডেন্সিগুলোর মত সেনাবাহিনীগুলোও ইস্ট ইন্ডিয়া কোম্পানির অধীন ছিল। ১৮৫৮ খ্রিষ্টাব্দে ভারত সরকার আইন ১৮৫৮ পাশের আগ পর্যন্ত এ অবস্থা বজায় থাকে। এ আইনের মাধ্যমে তিনটি প্রেসিডেন্সিকে সরাসরি ব্রিটিশ রাজের অধীনে নিয়ে আসা হয়।
১৮৯৫ খ্রিষ্টাব্দে তিনটি প্রেসিডেন্সি আর্মিকে ব্রিটিশ ভারতীয় সেনাবাহিনীতে একীভূত করা হয়।
বোম্বে আর্মি এর ইউরোপীয় রেজিমেন্ট থেকে উদ্ভূত হয়েছিল। ১৬৬২ খ্রিষ্টাব্দে কিছু স্বাধীন কোম্পানি নিয়ে এই রেজিমেন্ট গঠিত হয়। ১৭৯৯ খ্রিষ্টাব্দে মহীশুরের শাসক টিপু সুলতানের পরাজয়ে ভূমিকা পালন করে। ১৮৩৯ থেকে ১৮৪২ এর মধ্যের প্রথম ইঙ্গ-আফগান যুদ্ধেও এই বাহিনী অংশ নেয়। সিপাহি বিদ্রোহের সময় বোম্বের আর্মির মাত্র দুটি ব্যাটেলিয়ান বিদ্রোহ করে।
১৮৯৫ খ্রিষ্টাব্দে পৃথক তিনটি প্রেসিডেন্সি সেনাবাহিনী বিলুপ্ত করা হয় এবং ভারতীয় সেনাবাহিনীকে চারটি কমান্ডে বিভক্ত করা হয়। প্রত্যেক কমান্ডের নেতৃত্বে একজন লেফটেন্যান্ট-জেনারেল থাকতেন। এগুলো হল, মাদ্রাজ (বার্মা এর অন্তর্ভুক্ত), পাঞ্জাব (উত্তর পশ্চিম সীমান্ত প্রদেশ এর অন্তর্ভুক্ত), বাংলা ও বোম্বে(এডেন এর অন্তর্ভুক্ত)।
বোম্বে আর্মির সবচেয়ে মর্যাদাপূর্ণ ইউনিট ছিল বোম্বে গ্রেনেডিয়ারস(এখন শুধু গ্রেনেডিয়ারস বলা হয়)। ১৭৮৪ খ্রিষ্টাব্দে এটি বিদ্যমান রেজিমেন্টগুলো ও মারাঠা লাইট ইনফ্রেন্ট্রির গ্রেনেডিয়ার কোম্পানি নিয়ে গঠিত হয়।
কমান্ডার-ইন-চীফরা হলেনঃ<br>
কমান্ডার-ইন-চীফ, বোম্বে আর্মি
কমান্ডার-ইন-চীফ, বোম্বে কমান্ড
লেস্টার সিটি ফুটবল ক্লাব

লেস্টার সিটি ফুটবল ক্লাব, দি ফক্সেস নামেও পরিচিত, একটি ফুটবল ক্লাব যার উত্‍পত্তি হয়েছে ইংল্যান্ডের লিচেস্টার শহরের দি কিং পাওয়ার স্টেডিয়ামে। তারা ২০১৩-১৪ মৌসুমে দি ফুটবল লিগ চ্যাম্পিয়নশিপের বিজয়ী হওয়ায় ২০১৪-১৫ মৌসুমের ইংলিশ প্রিমিয়ার লিগ খেলবে।
এই ক্লাবটি ১৮৮৪ সালে লেস্টার ফস নামে প্রতিষ্ঠিত হয়েছিল, ফস রোডের নিকট একটি মাঠে খেলা শুরুর মাধ্যমে। তারা ফিলবার্ট স্ট্রীটে ১৮৯১ সাল থেকে খেলা শুরু করে। সেখানে তারা ১১১ বছর খেলে। পরবর্তীতে ২০০২ সালে নিকটবর্তী ওয়াকার্স স্টেডিয়ামে খেলা শুরু করে।
১৮৯৪ সালে, লেস্টারকে দি ফুটবল লিগে খেলার জন্য বাছাই করা হয়।
চ্যাম্পিয়ন (১ বার): "২০১৫-১৬"
চ্যাম্পিয়ন (৭ বার): "১৯২৪–২৫", "১৯৩৬-৩৭", "১৯৫৩–৫৪", "১৯৫৭–৫৭", "১৯৭০–৭১", "১৯৭৯–৮০", "২০১৩–১৪"
চ্যাম্পিয়ন (১ বার): "২০০৮–০৯"
চ্যাম্পিয়ন (৩ বার): "১৯৬৩–৬৪", "১৯৯৬–৯৭", "১৯৯৯–০০"
চ্যাম্পিয়ন (১ বার): "১৯৭১"
বেফাকুল মাদারিসিল আরাবিয়া বাংলাদেশ

বেফাকুল মাদারিসিল আরাবিয়া বাংলাদেশ ( স.: "বেফাক" ) হলো বাংলাদেশের কওমি মাদরাসাসমূহের সবচেয়ে বৃহত্তম বোর্ড, যা বাংলাদেশ কওমী মাদ্রাসা শিক্ষা বোর্ড নামেও পরিচিত। বেফাক ছাড়াও বাংলাদেশের কওমি মাদ্রাসাসমূহের আরো ৫টি শিক্ষা বোর্ড আছে। বেফাক তার নিবন্ধিত শিক্ষা প্রতিষ্ঠানের পাঠ্যসূচি প্রণয়ন, উন্নয়ন, স্তরভেদে পরীক্ষা গ্রহণ এবং সনদ প্রদানের কাজ করে। ২০১২ খ্রিস্টাব্দের রিপোর্ট অনুযায়ী, বেফাকের অধীনে সারাদেশে ২০ হাজারেরও অধিক কওমি মাদরাসা রয়েছে। ১৯৭৮ থেকে ১৯৯৪ সাল পর্যন্ত বেফাকের অফিস ছিল জামিয়া আরাবিয়া ইমদাদুল উলূম ফরিদাবাদ, ঢাকা। ১৯৯৪ থেকে ২০০৬ পর্যন্ত ছিল নয়া পল্টন, ঢাকা-১০০০। সবশেষে ২০০৬ সালের মাঝামাঝি সময়ে ঢাকা–১২০৪ এর যাত্রাবাড়ি, কাজলায় ( ভাঙ্গা প্রেস ) জায়গা ক্রয় করে বেফাকের বর্তমান কার্যালয় স্থাপন করা হয়।
২০২০ সালের ১৮ সেপ্টেম্বর বেফাকের সভাপতি শাহ আহমদ শফী মৃত্যুবরণ করলে পদটি শূন্য হয়ে যায়। অভ্যন্তরীণ কিছু কর্মকাণ্ডের কারণে অন্যান্য পদস্থ কর্মকর্তাদের নিয়ে বিতর্ক শুরু হয়। ফলশ্রুতিতে ২০২০ সালের ৩ অক্টোবর মজলিসে আমেলার ১২৫ সদস্যের উপস্থিতিতে একটি বৈঠক অনুষ্ঠিত হয়। উক্ত বৈঠকে সভাপতি পদে মাহমুদুল হাসান, সিনিয়র সহ-সভাপতি পদে নূর হুসাইন কাসেমী এবং মহাসচিব পদে মাহফুজুল হক নিয়োগ লাভ করে। 
৮ম শ্রেণি পর্যন্ত দ্বীন-বিজ্ঞানসহ ও বাকি ৮ বছর অর্থাৎ মাস্টার্স ডিগ্রি পর্যন্ত শুধু ধর্মীয় শিক্ষা।
ধর্মীয় জ্ঞান - বিজ্ঞানের সাধারণ ধারা হচ্ছে দাওরায়ে হাদিস তথা মাস্টার্স ডিগ্রি পর্যন্ত। তদুপরি রয়েছে ডিপ্লোমা কোর্স। যেমন: হাদিস, তাফসির, ফিকহ, আরবি ভাষা, ইসলামি অর্থনীতি, ইসলামি রাষ্ট্রবিজ্ঞান ও মুকারানাতুল আদইয়ান প্রভৃতি।
বেফাক কর্তৃক নিয়ন্ত্রিত শিক্ষা ব্যবস্থা তিনটি পর্যায়ে বিভক্ত।
প্রথম পর্যায়: এ পর্যায়ে রয়েছে দু'টি স্তর।
দ্বিতীয় পর্যায়: এপর্যায়ে রয়েছে ৪টি স্তর।
তৃতীয় পর্যায়: এ পর্যায়ে রয়েছে বিষয়ভিত্তিক ডিপ্লোমা ও গবেষণামূলক শিক্ষা কোর্স।
যথা: হাদিস, তাফসির, ফিকহ, ফতওয়া, তাজভিদ, আরবি সাহিত্য, বাংলা সাহিত্য, ইংরেজি, উর্দু ও ফারসি ভাষা, ইসলামের ইতিহাস, ও সিরাত, ইলমুল কালাম, ইসলামি দর্শন, অর্থনীতি, রাষ্ট্রবিজ্ঞান, পৌর বিজ্ঞান ও সমাজ বিজ্ঞান ইত্যাদি বিষয়ের গবেষণামূলক শিক্ষা।
স্ট্যাম্প (ক্রিকেট)

স্ট্যাম্প () হল ক্রিকেট খেলায় ব্যবহৃত একটি শব্দ, যার তিনটি পারিভাষিক অর্থ রয়েছে। ১. উইকেটের অংশবিশেষ, ২. ব্যাটসম্যানকে আউট করার একটা পদ্ধতি, ৩. টেস্ট খেলায় নির্দিষ্ট দিনের খেলা সমাপ্তি বুঝাতে।
স্ট্যাম্প হল লম্বালম্বিভাবে দাড় করানো তিনটি খুঁটি, যাদের মাথায় দুইটি বেল থাকে। সাধারণত স্ট্যাম্প এবং বেল কাঠের তৈরি হয়। প্রতিটি সম্পূর্ণ স্ট্যাম্পের প্রস্থ হল ৯ ইঞ্চি বা ২২.৯ সেন্টিমিটার এবং উচ্চতা হল ২৮ ইঞ্চি বা ৭১.১ সেন্টিমিটার। প্রতিটি খুঁটির ব্যাস হল ১.৫ ইঞ্চি বা ১.৭৫ ইঞ্চি। স্ট্যাম্পের এক দিকে ছুঁচালো থাকে যাতে সহজে মাটিতে গেঁথে দেওয়া যায় এবং অন্য পাশে ইউ শ্যাপের গর্ত করা হয়, যাতে বেল সহজে বসানো যায়।
প্রতিটি স্ট্যাম্পকে একটি নির্দিষ্ট নামে ডাকা হয়। যেমন:
এই নামগুলো ব্যাটসম্যানের সাথে সম্পৃক্ত। সুতরাং, একজন ডানহাতি ব্যাটসম্যানের লেগ স্ট্যাম্প একজন বামহাতি ব্যাটসম্যানের ক্ষেত্রে অফ স্ট্যাম্প হয়ে যায়।
আধুনিক আন্তর্জাতিক খেলায়, স্ট্যাম্পের গায়ে স্পন্সরের লোগো লাগানো থাকে। যদিও তা গ্যালারীতে বসা দর্শকদের চোখে পড়েনা। এই ধরনের লোগো শুধু টেলিভিশন দর্শকদের-ই দৃষ্টিগোচর হয়।
প্রফেশনাল খেলার জন্য, স্ট্যাম্পে টেলিভিশন ক্যামেরা লাগানো থাকে। এটাকে স্ট্যাম্প ক্যামেরা বলে। যার মাধ্যমে অসাধারণ দৃশ্য উপভোগ করা যায়, বিশেষত যখন ব্যাটসম্যান বোল্ড আউট হয়।
ক্রিকেটে একজন ব্যাটসম্যানকে তখনই স্ট্যাম্পড আউট বলে ধরা হয় যখন:
ফিল্ডিং টীমের যেকোনো খেলোয়াড় আউটের জন্য আবেদন করতে হবে। তখন লেগ আম্পায়ারের উপর সিদ্ধান্ত অর্পিত হয়।
স্ট্যাম্প শব্দটিকে দিনের খেলার শেষ বুঝতেও ব্যবহার করা হয়। যেমনঃ আম্পায়ার স্ট্যাম্প ঘোষণা করলেন, এর অর্থ হল- আম্পায়ার সেদিনের জন্য খেলার সমাপ্তি ঘোষণা করলেন। প্রতিটি সেশনের শেষে তথা চা পান বিরতি ও মধ্যাহ্নভোজের বিরতির সময় আম্পায়ার বেল অপসারণ করবেন। দিনের খেলার শেষেও একইভাবে বেল তুলে ফেলবেন।
ভারতীয় ক্রিকেট নিয়ন্ত্রণ বোর্ড

ভারতীয় ক্রিকেট নিয়ন্ত্রণ বোর্ড বা বোর্ড অব কন্ট্রোল ফর ক্রিকেট ইন ইন্ডিয়া (বিসিসিআই) () ভারতের সকল স্তরের ক্রিকেট পরিচালনায় জাতীয় সংস্থা। মুম্বাইয়ে সংস্থার সদর দফতর অবস্থিত। আন্তর্জাতিক ক্রিকেট কাউন্সিলের অন্যতম সদস্য হিসেবে ভারতের ক্রিকেট পরিচালনার লক্ষ্যে কলকাতা ক্রিকেট ক্লাব ৩১ মে, ১৯২৬ তারিখে অনুমোদন পায়। পরবর্তীতে ১৯২৮ সালের ডিসেম্বর মাসে কলকাতা ক্রিকেট ক্লাবের স্থলাভিষিক্ত হয় বিসিসিআই। বিসিসিআই আন্তর্জাতিক ও ঘরোয়া ক্রিকেটে অংশগ্রহণের লক্ষ্যে খেলোয়াড়, আম্পায়ারসহ খেলা পরিচালনার লক্ষ্যে কর্মকর্তা নির্বাচিত করে। এ সংস্থার অনুমোদন ছাড়া চুক্তিবদ্ধ কোন খেলোয়াড় দেশ-বিদেশে অনুষ্ঠিত প্রতিযোগিতামূলক ক্রিকেটে সম্পৃক্ত হতে পারেন না।
১৯১২ সালে নিখিল ভারত ক্রিকেট দল প্রথমবারের মতো ইংল্যান্ড সফর করে। পাতিয়ালার নবাব ভুপিন্দর সিং দলের অধিনায়কত্বসহ সফর আয়োজনের দায়িত্ব পালন করেন। ১৯২৬ সালে কলকাতা ক্রিকেট ক্লাবের দুইজন প্রতিনিধি লন্ডনে অনুষ্ঠিত বর্তমান ইন্টারন্যাশনাল ক্রিকেট কাউন্সিলের পূর্বতন সংস্থা ইম্পেরিয়াল ক্রিকেট কনফারেন্সের কয়েকটি সভায় যোগদান করেন। কিন্তু ভারতীয় ক্রিকেটের কোন প্রতিনিধিকে আনুষ্ঠানিকভাবে প্রেরণ না করা স্বত্ত্বেও কনফারেন্সের সভাপতি লর্ড হ্যারিস তাদেরকে উপস্থিতির অনুমোদন দেন। সভার ফলাফল ও এমসিসি’র সিদ্ধান্তক্রমে অ্যাশেজে ইংল্যান্ডের অধিনায়ক আর্থার জিলিগ্যানের নেতৃত্বে একটি দল ভারতে আসে। নিখিল ভারত ক্রিকেট দল চমৎকার ক্রীড়ানৈপুণ্য প্রদর্শন করে।
ডিসেম্বর, ১৯২৮ সালে বিসিসিআই পূর্ব-নির্ধারিত আটটি সংস্থার মধ্যে ছয়টিকে নিয়ে গঠন করা হয়। আর. ই. গ্র্যান্ট গোভান ও অ্যান্থনি ডি মেলো যথাক্রমে প্রথম সভাপতি ও প্রথম সম্পাদক নির্বাচিত হন।
ভারতের পাঁচটি অঞ্চল (উত্তর, দক্ষিণ, পূর্ব, পশ্চিম ও মধ্য) থেকে বিসিসিআইয়ের ২৭টি রাজ্য ক্রিকেট সংস্থা ও ৩টি ক্রিকেট বহির্ভূত সদস্য রয়েছে।
নিম্নবর্ণিত ঘরোয়া ক্রিকেট প্রতিযোগিতাসমূহ বিসিসিআই পরিচালনা করে থাকে:
জর্জ পেক

জর্জ পেক একজন পদার্থবিজ্ঞানী।
পেক ১৯২৪ সালের ১ এপ্রিল ওহাইওতে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে ১৯৪৫ সালে বিএস এবং এমএস এবং হার্ভার্ড বিশ্ববিদ্যালয় থেকে পদার্থবিজ্ঞানে ১৯৪৮ সালে পিএইচডি ডিগ্রি অর্জন করেন। পেক ১৯৪৫ সালে ওয়েস্টিংহাউস ইলেক্ট্রিক কর্পোরেশনে জুনিয়র ইঞ্জিনিয়ার হিসেবে যোগদান করেন। ১৯৪৮ সালে ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫২ সালে সহযোগী অধ্যাপক এবং ১৯৫৩ সালে অধ্যাপক পদে উন্নীত হন। ১৯৫২ থেকে ১৯৫৬ সাল পর্যন্ত এই বিভাগের চেয়ার এর দায়িত্ব পালন করেন। ১৯৫৬ থেকে ১৯৬২ সাল পর্যন্ত স্ট্যানফোর্ড বিশ্ববিদ্যালয় এ পদার্থবিজ্ঞান বিভাগে অধ্যাপক পদে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর প্রভোস্ট এবং ১৯৬৭ থেকে ১৯৬৯ সাল পর্যন্ত এক্সিকিউটিভ ভাইস চ্যান্সেলর হিসেবে কর্মরত ছিলেন। ১৯৭০ থেকে ১৯৭৩ সাল এবং ১৯৭৪ থেকে ১৯৭৮ সাল পর্যন্ত জেরক্স কর্পোরেশন এর ভাইস প্রেসিডেন্ট এবং পালো অল্টো রিসার্চ সেন্টার এর ম্যানেজার হিসেবে দায়িত্ব পালন করেন। ১৯৭৩ থেকে ১৯৭৪ সাল পর্যন্ত জেরক্স কর্পোরেশন এর রিসার্চ অ্যান্ড ডেভেলপমেন্ট স্টাফের ভাইস প্রেসিডেন্ট হিসেবে দায়িত্ব পালন করেন। ১৯৭৭ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। ১৯৭৮ থেকে ১৯৮৩ সাল পর্যন্ত জেরক্স কর্পোরেশন এর কর্পোরেট রিসার্চের ভাইস প্রেসিডেন্ট ছিলেন এবং ১৯৮৩ থেকে ১৯৮৬ সাল পররযন্ত গ্রুপ ভাইস প্রেসিডেন্ট ছিলেন।
উমিস্তান

উমিস্তান () উমিয়া, সুইডেনে অবস্থিত একটি বাণিজ্যিক পার্ক।
ভ্যাস্টারবটেনস রেজিমেন্তের সামরিক অভিযান বন্ধ হবার সুবিধা গ্রহণ করে ১৯৯৮ সালে এই বাণিজ্যিক পার্কটি শুরু হয়। উমিয়া মিউনিসিপ্যালিটি একটি বাণিজ্যিক ও জ্ঞানকেন্দ্র তৈরি করার জন্য পুরো স্থানটি কিনে নেয়। আধুনিক আরামদায়ক ব্যবস্থা, পরিবেশ এবং তথ্যপ্রযুক্তির সক্ষমতাধারণকারী হিসেবে এই ভবনগুলোকে গড়ে তোলা হয়। গোটা বাণিজ্যিক পার্কের মোট ৪০টি ভবন রয়েছে যার মধ্যে রয়েছে ১২০টি বিভিন্ন ভাড়াটে আছে। প্রায় ৩ ০০০জন মানুষ প্রতিদিন এই স্থানটি ঘুরে দেখে।
২০১২ সালে উমিয়া মিউনিসিপ্যালিটি পার্কটি ৪৭০ মিলিয়ন ক্রোনারে লার্নস্টেন-এর কাছে বিক্রি করে দেয়।
চার্লস পেন্স স্লিখটার

চার্লস পেন্স স্লিখটার একজন মার্কিন পদার্থবিজ্ঞানী। তিনি নিউক্লিয়ার ম্যাগনেটিক রেজোন্যান্স ও অতিপরিবাহিতা নিয়ে গবেষণার জন্য বিখ্যাত।
স্লিখটার হার্ভার্ড বিশ্ববিদ্যালয় থেকে পদার্থবিজ্ঞানে ১৯৪৬ সালে এবি, ১৯৪৭ সালে এমএ এবং ১৯৪৯ সালে পিএইচডি ডিগ্রি অর্জন করেন। তিনি ১৯৪৯ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞান বিভাগে পদার্থবিজ্ঞান বিভাগে ইন্সট্রাক্টর হিসেবে যোগদান করেন। তিনি ১৯৫১ সালে সহকারী অধ্যাপক, ১৯৫৪ সালে সহযোগী অধ্যাপক এবং ১৯৫৫ সালে অধ্যাপক পদে উন্নীত হন।
আহমেদ সিদ্দীক

আহমেদ সিদ্দীক হলেন একজন ভারতীয় চলচ্চিত্র অভিনেতা এবং লেখক যিনি মূলত মালায়ালম চলচ্চিত্র শিল্পে ​​কাজ করে থাকেন। তিনি উদয় এ্যানান্থন এর মৃত্যুঞ্জয়ম চলচ্চিত্রে চিত্রনাট্য দেয়ার মাধ্যমে ২০০৯ সালে একজন চিত্রনাট্যাকার হিসেবে আত্মপ্রকাশ করেন যেটি হল কেরালা চলচ্চিত্র "কেরালা ক্যাফে" এর চতুর্থ খন্ড।
তিনি "সল্ট এন পেপার" চলচ্চিত্রে কে.টি. মিরাস ভূমিকায় অভিনয়ের জন্য জনপ্রিয় হয়ে ওঠেন। এছাড়াও তিনি নায়কের একজন ঘনিষ্ঠ সহায়তাকারী বন্ধু হিসেবে "থাত্তাথিন মারায়াথু" চলচ্চিত্রে মুস্তফা ভূমিকায় অভিনয় করেন। তিনি আশিক আবু পরিচালিত চলচ্চিত্র "গ্যাংস্টার" এর চিত্রনাট্য লিখেছেন। উক্ত চলচ্চিত্রটিতে প্রধান চরিত্রে অভিনয় করেছেন জনপ্রিয় চলচ্চিত্রাভিনেতা মাম্মূত্তী। তবে ছবিটি নানান জটিলতার কারণে এখনও পর্যন্ত মুক্তি পায়নি।
উমিয়া কেন্দ্রীয় স্টেশন

উমিয়া কেন্দ্রীয় স্টেশন () হল উমিয়া, সুইডেনে অবস্থিত একটি রেলওয়ে স্টেশন।
জুলাই, ২০১০ সালে এই অঞ্চলের পুনঃউন্নয়ন শুরু হয়। ৭ই আগস্ট, ২০১০ থেকে ১লা জুন, ২০১১ সাল পর্যন্ত এই স্টেশনটি বন্ধ ছিল এবং তখন এই স্টেশনের যাত্রীদের উমিয়া পূর্ব স্টেশনে নিয়ে যাওয়া হয়। ২০১২ সালে এর নির্মাণ কাজ শেষ হবার কথা ছিল।.
স্থপতি ফোকে জেত্তারভিল এই স্টেশনের নকশা আঁকেন এবং ১৮৯৫-৯৬ সালের দিকে এটি নির্মিত হয়। ২০০১ সালে এটি "বিজ্ঞনাদস্মিনে" হিসেবে স্বীকৃতি দেয়া হয়।